
2022, tawata e Aña di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Cuelyn Wever-Urves 


PROME MINISTER 


Siguiendo desaroyo di Aruba como Parlementario Hulandes: 


EX-SECRETARIO DI ESTADO DI REINO SEÑOR 
RAYMOND KNOPS TA IMPRESIONA CU 
MANEHO DI GOBIERNO DI ARUBA 


Durante su reunionnan na Tweede 
Kamer, Parlamento Hulandes na Den 
Haag diaranson 30 di november, Prome 
Minister Evelyn Wever-Croes a topa cu 
ex-Secretario di Estado di Reino sefior 
Raymond Knops. Den conbersacion 
cu e ex-Secretario di Estado di Reino, 
señor Knops a expresa, den su posicion 
di Parlamentario miembro di Tweede 
Kamer, cu e ta sigui desaroyo di Aruba 
y ta hopi impresiona cu e pasonan cu 
Gobierno di Aruba a dal den su maneho 
y a expresa cu e ta contento di mira cu 
Aruba ta bayendo bon. 


Prome Minister y Parlamentario 
Hulandes Knops a papia riba temanan 
concerni desde tempo cu nan a traha 
hunto den e temporada cu sefior Knops 
tawata encarga cu asuntonan di Reino 
y tambe a toca temanan interesante 
riba e posibilidadnan actual pa Aruba. 


Sefior Knops tambe ta mira cu tin 
posibilidad y a presenta contactonan di 
personanan clave cu por yuda Aruba 
sea den reformanan, den desaroyonan 
of simplemente riba temanan financiero. 


db τι 
"E ta bunita pa mira cu apesar di cuanto discusion cu nos + Aruba mester 


tawata tin, y diferencia di opinionnan varios biaha, pero semper, ἃ I di nos TU RI 
cu respet nos a logra yega na cosnan importante pa Aruba”, | | 
Prome Minister Evelyn Wever-Croes a expresa. 

Premier Evelyn Wever - Croes: 


A REUNI CU CENTRAAL PLAN BUREAU NA 
HULANDA PA MIRA CON ARUBA POR HACI 
MIHOR PROYECCION Y CALCULACION 
ECONOMICO 


Manera ta conoci, Prome Minister Evelyn Wever 
- Croes ta actualmente na Hulanda pa atende 
diferente reunion den cuadro di Aruba su situacion 
financiero. Un di e reunionan cu tabatin tabata cu 
Centraal Planbureau (CPB) cual ta e instancia 
na Hulacu ta haci nda calculacionnan statistico y 
proyeccionnan pa e gobierno Hulandes. 


Prome Minister Wever - Croes a splica cu Aruba PESE 
ta den proceso pa mehora su calculacionnan y 
proyeccionnan economico. Den cuadro di esaki a 
reuni cu CPB pa mira con por mehora esaki pa evita 
cu ta haya hopi discusion ora trata introduccion di 
cambionan manera cambio di belasting y efecto 
financiero, cual tabata un punto di discusion cu 
CFT. Ademas, Proem Minister a indica cu mirando 
cu pa otro aña ta cumpli cu e normanan principal, ta 
purbando di soluciona otro asuntonan pendiente. 
Expertonan di Directie Financien a splica con nan 
ta haci proyeccionnan especialmente pa termino 
largo, y nan a indica cu nan ta haci mescos akinan. 


Finalmente Premier Wever - Croes a bisa cu e 
reunion a bay bon. CPB a indica cu Aruba ta riba un 
bon caminda y cu nan lo yuda Aruba unda cu por. 
Considerando cu Aruba ta saliendo for di efecto 
di e pandemia, esaki lo yuda pa nos tin finansa 
publico sostenibel y duradero den futuro, Prome 
Minister a termina bisando. 

Prome Minister Evelyn Wever-Croes: 


“Nos tin hopi confiansa cu Ady tin a capacidad y tur cos pa eherce e 
trabounan aki y ta e persona corecto pa e trabounan aki” 


Diaranson anochi durante un ceremonia ameno den presencia 
di embahadornan di varios pais, representantenan di Eerste 
Kamer, Tweede Kamer, Raad van State, Gobierno di Hulanda, 
representantenan di BZK, universidadnan y hogescholen, 
Gobierno di Aruba a presenta oficialmente sr. Ady Thijsen como 
e Minister Plenipotenciario y representante di Union Europeo 
pa Aruba na Hulanda. Señor Thijsen tin e responsabilidad pa 
honra Arubianonan cu ta bib ana Hulanda, como tambe pa 
fortelece relacion den Reino y especialmente entre Hulanda 
y Aruba. 


Durante e evento aki tabata tin un cantidad di persona presente 
cu a bin pa expresa nan gratitud y aprecio pa cu e relacion cu 
Arubahuis tin cu nan. Tambe a duna compliment na Gobierno 
di Aruba pa cu e manera con a maneha e pandemia. Hopi ta 
esnan cu a indica cu nan ta mira e desaroyo actual y con lihe 
Aruba ta recuperando. Prome Minister Evelyn Wever-Croes a 
expresa di ta hopi orguyoso pa scucha cuanto hende ta elogia 
y duna palabranan caluroso pa e manera con Gobierno ta 
trahando den bienestar di e pueblo. 


Tambe, Prome Minister a indica cu e ta aprecia e presencia di 
e embahadornan di diferente pais na e evento aki, mirando cu 
relacionnan exterior no ta algo cu Aruba por haci riba su mes. 

Relacionnan Exterior ta un asunto cu ta cay directamente bou 
di Reino. Actualmente, Prome Minister, den nomber di Reino 
mes ta haciendo esaki mirando e bon contacto cu su persona 
tin cu e diferente consuladonan. Pa por a topa y combersa cu 
e embahadornan di diferente pais ta algo hopi positivo. “Pa 
Aruba e ta di gran beneficio pa mantene un bon relacion cu e 
embahadanan di otro pais y p'esey ta importante pa Aruba tin 
un representante clave na Hulanda”. 


Prome Minister dilanti tur presente a gradici señor Thijsen 
pa acepta e reto di ambos funcion y a expresa tambe di ta 
contento cu e trabou cu Señor Ady Thijsen ta bin ta haciendo y 
tin tur confiansa cu e lo sa di sigui representa pais Aruba den 
tur dos funcion debidamente. Tambe Prome Minister a gradici 
famia di señor Thijsen cu ta un sosten fuerte pa señor Thijsen. 
Sigur no ta algo facil pa laga bo pais pa asina sirbi bo pais den 
un pais leu manera Hulanda. 


“Un dia manera awe ta yena mi di hopi orguyo di ta Minister 
President di pais Aruba. Gobierno di Aruba ta confia cu bo 
lo honra interes di Aruba y Arubianonan na Hulanda. Nos tin 
hopi confiansa cu bo tin a capacidad y tur cos pa eherce e 
trabounan aki. Bo ta e persona corecto pa e trabou aki”, Prome 
Minister Evelyn Wever-Croes a expresa. 


Continuacion GOBIERNO DI ARUBA A PRESENTA SR. ADY THIJSEN OFICIALMENTE.... 

E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 


Ursel Arends 


crusa nos caminda. 


MINISTER 


CHAUFFEURNAN DI AUTOBUS LO SIGUI 
RESPETA INTEGRIDAD 


Subida di tarifa cu 1 Florin NO ta drenta na sigan dia 1 di december 2022 


Durante e ultimo dianan a tuma nota di diferente [Y 
expressionnan di parti di chauffeurnan di autobus 
chikito encuanto e subida di tarifa cu 1 Florin, 
indicando cu lo kier cuminsa cobra esaki entrante 
1 di december 2022. Pero e proceso legal pa regla 
e tarifa nobo NO ta finalisa ainda. 


Dia 18 juli Gobierno a duna un contesta positivo riba [^ 
un peticion pa subi tarifa cu 1 florin. Esaki a bin tres 
dia despues di a ricibi un carta di chauffernan di | 
autobus, fecha 15 di juli. Den e carta e chauffernan 
a expresa nan preocupacionnan y alabes entrega | | + 
un peticion pa aumento di tarifa, en conexion cu |. 
entre otro e aumento di prijs di gasolin y diesel 
mundialmente. Den tres dia Gobierno a aproba 
esaki y den un carta a splica tur e consideracionnan 
y cu Minister di Transporte ta sostene e cambio di tarifa. Di 
biaha a inicia tambe cu e proceso legal pa haci esaki realidad. 


Despues di e fecha aki a reuni na varios ocasion cu 
representantenan di chauffeurnan di autobus. Tanto den e 
carta como den e combersacionnan a splica cu Aruba ta un 
estado di derecho y tur hende mester observa ley. E proceso 
legal pa haci e cambio di tarifa tin cu cana su caminda via 
diferente departamento y institucion. Ta nifica cu maske di parti 
di Ministerio e proceso a wordo atendi cu tur prioridad, e parti 
legal di e proceso por dura algun luna. Actualmente esaki ta 
den su fase final y ta premira cu e proceso lo keda cla den un 
pa dos siman. 


Esnan cu ta manda señalnan riba red social y medionan di 
comunicacion ta indica cu lo ahusta e prijs di autobus sin cu 
e proceso legislativo a termina oficialmente, ta haci algo no 
aceptabel. Autobus cu cobra mas di locual e maximo cu ley 
ta prescribi ta actua contra ley y tambe ta den violacion di e 
condicionnan di permiso. Integridad ta exigi cu nos mester 
tene nos mes na leynan y procesonan. Esaki ta conta pa e 
minister, departamento y institucionnan gubenamental, y 


tambe e ciudadano. E tarifa rubo lo drenta na vigor conforme 
ley y despues di publicacion. 


Esnan cu cobra un tarifa cu aumento entante 1 di december 
2022 ta violando ley vigente y tambe ta viola un condicion di nan 
permiso di autobus. Usuarionan cu wordo cobra un aumento 
di 1 Florin prome cu e tarifa nobo ta na vigor legalmente, por 
informa Departamento di Transporte Publico (DTP) riba nan 
tiplijn 5948660 (yamada of WhatsApp) of via info ©dtp.gov.aw. 


Tin comprencion pa e situacion di chauffeur di autobus. 
Netamente esey ta e motibo pakico Minister a sostene e 
peticion y a inicia e proceso legal pa adapta e tarifa. Pero 
aprobacion di minister no ta mas halto cu ley y p'esey ta pidi 
tur hende pa observa ley y tambe e condicionnan cu tin poni 
den permiso individual. 


Ministerio di Transporte lo informa ki dia e sistema di tarifa 
nobo lo drenta na vigor. E sistema di tarifa nobo ta ensera 
un aumento di 1 Florin di e tarifanan maximo di autobus pa 
pasaheronan te cu 59 aña. Pa adulto mayor di 60 aña bay 
ariba e tarifanan no ta wordo aumenta y lo keda igual na e 
tarifa actual. 

DI IMPUESTO 


Aruba completo a demostra 
seriedad y responsabilidad, 
y principalmente determinacion pa 


recupera y progresa. 


Minister Maduro ta informa riba trabounan na Hulanda: 


ALGEMENE REKENKAMER DI HULANDA TAMBE 
A HAYA UN BISTA DI E ESFUERSONAN HACI PA 
MEHORA FINANSA PUBLICO DI ARUBA 


E reto nos dilanti ta e pago di e debe acumula cu Hulanda pa 
surpasa e pandemia 


Minister Maduro di Finansa y Minister President Wever-Croes 
ta cu biahe di trabou na Hulanda pa asina por reuni cu varios 
persona y instancia pa brinda nan un bista riba e finansa 
publico di nos Pais. E mandatarionan a bishita Algemene 
Rekenkamer di Hulanda pa asina nan tambe por a haya un 
bista di e esfuersonan haci pa mehora e finansa publico di 
Aruba y e reto nos dilanti pa paga e debe acumula cu Hulanda 
pa surpasa e pandemia di COVID-19. 


Nos Pais ta surpasando e efectonan di e pandemia y nos dilanti 
tin e reto pa paga e fiansanan haci na Hulanda bek. Algemene 
Rekenkamer ta controla e trabounan di Gobierno Hulandes y 
den nan trabou nan lo topa cu e fiansanan aki cu Hulanda a 
brinda na Aruba pa por surpasa e pandemia di COVID-19. E 
fiansanan haci cu Hulanda ta madura na oktober 2023 y prome 
cu esaki Gobierno Hulandes mester brinda claridad na Aruba 
cual ta e condicionnan pa e pago di e debe aki. E claridad aki 
ta importante ya cu Aruba kier mantene nos bon record di pago 
cerca nos creditornan internacional. 


Minister Maduro ta di opinion cu ta bon pa Rekenkamer como 
un Colegio Halto di Estado Hulandes den forma adelanta por tin 
un bista riba e situacion financiero di Aruba, e efuersonan haci 
promer, durante y despues di e pandemia y pa nan por ta bon 
informa tambe riba e capacidad di pago di nos Pais pa e debe 
acumula na Hulanda pa surpasa e pandemia di COVID-19. E 
miembronan di e Colegio di Rekenkamer a keda gradici di por 
a ricibi e presentacion detaya di Aruba su finansa publico. 

Minister Maduro ta informa riba trabounan na Hulanda: 


A REUNI CU MIEMBRONAN DI RAAD VAN 
STATE SR. RICHARD VAN ZWOL Y SRA. MILY 
SCHWENGLE PA BRINDA UN BISTA RIBA E 
SITUACION FINANCIERO DI ARUBA 


Minister Maduro a reuni cu sr. Richard van Zwol y sra. Milly 
Schwengle di Raad van State pa brinda nan informacion riba 
e situacion financiero di Aruba. Sr. Van Zwol conoce Aruba y 
semper ta traha tempo pa brinda nos un bon conseho. Sra. 
Schwengle ta representa Aruba na Raad van State y ta aprecia 
pa banda di keda na altura di e informacion financiero por keda 
na altura tambe di tur locual ta pasa riba tereno cultural na 
Aruba. 


Raad van State ta un Organo Halto den Reino cu ta brinda 
conseho na Gobierno Hulandes. Ta importante pa nan tambe 
ta na altura di e esfuersonan cu ta wordo haci na Aruba pa yega 
na stabilidad financiero. Durante e reunion a toca tambe e reto 
nos dilanti pa paga e debe acumula cu Hulanda. Recientemente 
Raad van State a brinda conseho riba supervision riba nivel di 
Reino pa e parti financiero den e RAFT y pa reforma den e 
COHO. Ta consehonan cu ta relevante pa Aruba awor cu nos ta 
buscando claridad riba e condicionnan bou cual Aruba mester 
paga bek e debenan haci cu Hulanda pa surpasa COVID-19. 

MINISTER MADURO DI CULTURA A BISHITA 
E COLECCION DI RITA MAASDAMME NA 
HERMITAGE NA AMSTERDAM 


Por medio di 30 diorama y 250 popchi di paña ta conta e historia di 


sclavitud den Reino Hulandes 


Minister Maduro di Cultura a bishita e museo Hermitage na 
Amsterdam pa por admira e obranan di e artista Arubiano Rita 
Maasdamme (1944-2016), kende a trece scenarionan di nos 
historia di sclavitud den 30 diorama cu ta consisti di 250 popchi 
di paña traha na man. Rita su meta tabata pa tur hende por 
a siña conoce e pasado colonial di Reino Hulandes unda cu 
sclavitud a hunga un rol grandi. Pa Rita tabata importante pa 
tur mucha haya oportunidad pa haya sa di nan historia, pasobra 
esaki ta importante pa e desaroyo di nan propio identidad. 


Den e 30 dioramanan por a mira escena di e historia di 
sclavitud conta fo'i e perspectiva di un Arubiano cu decedencia 
Surnam cu atraves di popchinan di paña bunita elabora, ta 
conta e historia di sclavitud cu no ta wordo hopi conta y pa e 
motibo ey no ta hopi conoci. Tin diorama ta ilustra e negoshi 
cu catibo, revolucion di Tula, bida riba plantage, abolishon 
di sclavitud, cuenta di Buchi Fil, etc etc. Tur diorama ta basa 
riba investigacion extenso haci pa Rita den literatura y tambe 
herencia cultural oral. 


Na ocasion di e bishita di Minister Maduro y Minister President 
Wever-Croes na e Coleccion di Rita Maasdamme, e ruman 
muher y subrina di Rita, tabata tey pa asina brinda mas 
informacion riba e pasion y determinacion di Rita pa conta un 
storia cu hopi no conoce atraves di su popchinan cu e tabata 
yama criaturanan. 


Minister Madurota gradici HermitageAmsterdam y specialmente 
srta. Inez van der Scheer kende ta un Arubiano cu ta fungi como 
junior conservator di Museum van Amsterdam, pa e invitacion 
pa por a pasa admira e Coleccion di Rita Maasdamme. E 
mandatario ta extende un invitacion special na tur Arubiano 
na Hulanda pa pasa mira e Coleccion di Rita Maasdamme 
na Hermitage na Amsterdam pa haya sa mas di e historia di 
sclavitud den Reino Hulandes. 


"Conoce cultura di otro pa asina siña compronde otro miho. 
Sifia y balora bo historia, manifestacion cultural, y folklore, 
mira fo'i percepcion di yiunan di tera y no fo'i e percepcion 
di historiadonan Hulandes, ta di importancia eminente den e 
proceso di emancipacion" 

- Rita Maasdamme - 

Continuacion MINISTER MADURO DI CULTURA A BISHITA E COLECCION.... 

E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 
crusa nos caminda. 


MINISTER 


Diaranson atardi dia 30 di November, DVG Health Promotion, 
Hospital Horacio Oduber conhuntamente cu Plataforma 
promocion di salud a tene un sesion di informacion pa tur 
hende cu ta traha den cuido. E anochi informativo aki a wordo 
presenta pa Dr. de Kort y Dr. Rodenburg di HOH. 


E anochi informativo aki a tuma luga den preparacion pa e 
temporada di fiesta y carnaval. E focus di e anochi informativo 
aki tabata pa informa na sector medico y tur hende cu ta traha 
den sector di cuido locual ta trata e grupo di risico pa malesanan 
transmiti sexualmente. Tambe a duna mas informacion 
concreto tocante HIV, chlamydia, y e taboo cu ta exisiti rond di 
e temanan aki. Tur esaki ta den cuadro cu e Dia Internacional 
di AIDS, cual ta Diahuebs 1 December. 


Dr. Rodenburg y Dr. de Kort a papia extensivamente tocante 
nan experiencianan den nan trabou, no solamente na 
Aruba, pero tambe internacionalmente. Nan a splica tocante 
e diferencianan den locual ta trata concienstisacion di e 
temanan aki y a duna hopi tips y informacion valioso den e 
contexto di nos comunidad. Tambe a splica pa locual ta trata 
e diagnostico, tratamento, cuido y na unda personanan por 
acudi den diferente caso. 


Tambe Dr. de Kort a enfatisa tocante support groups den e 
casonan aki y con falta di esakinan ta afecta e proceso di 
diferente personanan cu ta haña nan mes enfrenta cu STDs, 
pero tambe pa gruponan manera e comunidad LGBTQ+. E 
ta menciona si cu ta mirando cambionan positivo pa locual 
ta trata esaki, y cu poco poco den nos comunidad ta creando 
mas concienstisacion. 


Minister Oduber sigur ta manda palabra di agradecimento 
na DVG Health Promotion, Hospital Horacio Oduber 
conhuntamente cu Plataforma Promocion di Salud pa organisa 
e evento aki y asina comparti e informacion cu sector di 
cuido pero tambe cu nos comunidad. Esaki sigur ta valioso y 
importante mirando e dianan di fiesta cu ta na caminda. 

Ban keda mantene nos fe, optimismo, 

tolerancia, amor prohimo, 
solidaridad y dedicacion, dunando 
semper e miho di nos mes! 


MINISTER 


Desaroyo di San Nicolas ta un parti esencial di e vision y 


maneho di Minister di Asuntonan Economico, Comunicacion y Pow 
Desaroyo Sostenibel, mr. Geoffrey Wever. Den cuadro di esaki CENTER 


Minister Wever ta riba un biahe cortico pa Hulanda hunto cu ROTTERDAM 
Minister Glenbert Croes pa explora un aliansa strategico pa e 
desaroyo di e area industrial di San Nicolas. E reunion a tuma 
lugar diahuebs mainta. 


Minister Wever ta kere firmemente den partnerships strategico 
pa logra resultadonan concreto y ta contento cu despues di e 
Trade Mission na Merca di september, na cual Minister Wever 
a participa como parti di e delegacion di Reino Hulandes, e 
contacto cu partnernan a continua. 


Minister Wever a cuminsa caba cu trabounan pa revitalisa y 
desaroya San Nicolas door di duna San Nicolas atencion den 
su maneho nobo. E modernisacion di e maneho di permiso di 
negoshi — por ehempel - ta facilita pa direct foreign investors 
haya permiso di negoshi den area di San Nicolas. 


Tin diferente sugerencianan prepara door di Comision 
Recuperacion Economico di incentivanan di inversion y 
incentivanan fiscal pa stimula inversion den e economia di 
Aruba cu atencion special pa desaroyo di San Nicolas. E 
international marketing campaign intensivo cu lo ser lansa 
dentro de poco pa promove Aruba riba mercado internacional, 
tin atencion special pa nos "Creative Industries". Tin un proyecto 
den preparacion pa San Nicolas cual a wordo identifica hunto 
cu SNBA como e prome area cu ta bai desaroya pa asina por 
atrae turistanan y localnan pa bin bek San Nicolas. 


"Nos compromiso ta cu San Nicolas y pa e motibo ey nos 
mester bai 'the extra mile' pa atrae inversionistanan pa San 
Nicolas y asina trece desaroyo pa San Nicolas y tur habitante 
conforme nos vision pa San Nicolas" — Minister Geoffrey Wever. 


Diabierna awo Minister Wever ta regresa bek pa Aruba despues 
di e reunion pa explora aliansanan strategico pa desaroyo di 
San Nicolas. 

MINISTER GEOFFREY WEVER TA DUNA 
GASTCOLLEGE STAATSRECHT NA 
STUDIANTENAN DI UNIVERSIDAD DI ARUBA 
DEM SALA DI PARLAMENTO 


Diabierna 25 november, Minister Geoffrey Wever a duna 
un gastcollege na studiantenan di tweedejaars Bachelor 
di Facultad di Ley di Universidad di Aruba riba e tema di 
Staatsrecht. Esaki a tuma lugar den sala di parlamento mes, 
un experiencia special riba su mes pa e studiantenan. 


Staatsrecht ta e derecho di estado cu ta regla e organisacion di 
estado. E ta trata e organonan di e estado, manera parlamento 
y gobiero, e institucion di e organonan aki, nan poder y nan 
autoridad, y e relacion entre e organonan aki y pa cu e 
ciudadano di e estado/pais. 

Prome cu Minister Wever a bira politico, banda di su funcion 
como abogado, e tabata tambe Wetenschappelijk Medewerker 
di Staats- en Bestuursrecht na Universidad di Aruba. Como 
Wetenschappelijk Medewerker Staats- en Bestuursrecht, 
Minister Wever a cuminsa traha riba un promotietraject di 
Staatsrecht y tabata duna e vak tambe na studiantenan di 
Universidad. 


Duna les ta algo cu Minister Wever ta gusta haci tambe. Aña 
pasa, despues di a bira Minister, Minister Wever a duna e 
gastcollege, y e aña aki atrobe. Den e gastcollege Minister 
Wever a splica e studiantenan con Parlamento ta funciona y 
con e relacion ta entre Gobierno y Parlamento, dunando asina 
e studiantenan e parti teoretico, e cuadro legal y e parti practico 
di Staatsrecht. 


“Como minister ainda e ta un previlegio di por dedica algun 
tempo na comparti conocemento bek cu studiantenan. Antes 
mi tabata bezig cu e parti academico di Staatsrecht, y awo 
como Minister, mi por añadi e parti practico di Staatsrecht por 
medio di propio experiencia. Ta interesante pa experiencia con 
Staatsrecht ta biba den sala di Parlamento " Asina e Minister 
Wever a duna di conoce. 


Minister Wever ta desea e studiantenan hopi exito den nan 
estudio y den nan futuro carera profesional. 

Y cu optimismo nos ta drenta un aña nobo. 
Y nos ta prepara mas cu nunca pa atende 


cu retonan y cambia nan den 
oportunidadnan nobo. 


MINISTER 
ceb Y -- 


REUNION DEN CUADRO DI E MULTI- 
DIMENSIONELE FAMILIE THERAPIE (MDFT) 


Recientemente, minister di Husticia y Asuntonan Social 
Rocco Tjon a reuni cu e participantenan di e opleiding di 
Multi-Dimensionele Familie Therapie (MDFT) como tambe Sr. 
Kees Mos kende ta e docente pa cu e opleiding aki. Durante 
e reunion aki, e mandatario a ricibi un actualisacion di con e 
opleiding aki ta bayendo. Mester bisa cu a scoge e metodo 
aki, mirando cu e ta uno prueba caba den exterior y di balor 
agrega, y e parti bon di esaki ta cu e chens pa yega na un 
solucion duradero, no pa e hoben so pero pa e famianan tambe, 
ta halto. Prome cu a inicia e opleidng aki, a scoge diferente 
organisacionnan pa tuma parti na esaki, pues asina por bisa 
cu e participantenan ta consisti di: Wit Gele Kruis; Fundacion 
Guiami; KIA; Reclassering y Stichitng Hunto. 


Manera ta conoci, na Juli a introduci e MDFT, cual ta un metodo 
di terapia sistematico pa hobennan cu un of mas problema 
di conducta, principalmente problemanan di delincuencia 
of adiccion di substancia. E metodo di terapia aki lo brinda 
un ayudo duradero na e famianan di e hobennan aki, como 
tambe percura pa mitiga e riesgo cu e hoben por cay sera. Di 
otro banda e ta guia e famia pa na momento cu e hoben ser 
laga den libertad e por re-integra bek den e famia, caminda e 
famia mes tambe por yuda guia e hoben. Na september, e seis 
terapistanan a cuminsa cu e curso aki, cu un duracion di un 
aña, pa asina mas pronto cu ta posibel, brinda e servicio aki 
na comunidad. 


Por ultimo, mester bisa cu esaki ta un propuesta cu a bin for 
di veiligheidshuis, y den e sociale veiligheidsberaad lo bay 
determina con esaki por bay wordo aplica den e veld pa asina 
por tin mas persona cu por wordo opgeleid den e metodo 
aki. Minister Tjon, a indica di ta sumamente satisfecho cu e 
resultadonan te cu awo. Tambe, a indica cu Aruba ta e tercer 
pais na mundo cu a scoge pa introduci e metodo aki den prizon, 
pa di e forma aki, trata di brindanan un solucion duradero mas 
trempan, pues prome cu e personanan sali. 

Tur final di aña ta indica un comienso nobo. 

Nos ta keda gradici cu den aña 2022, 
nos a lanta cabes y mira recuperacion, cu 
esfuerso di cada ciudadano 


Edy Cri 


REUNION FRUCTIFERO CU REPRESENTANTE 
DI JULIANA SCHOOL 


Diamars atardi den un esfera ameno 


Minister Endy Croes a reuni cu directora 
di Juliana School, sra. Paula Croes y sra. 
Alexandra Beumer riba diferente topico. 
Durante e encuentro a trata e.o. un 


SINTONISA 


. CONFERENCIA DI PRENSA 
DI GOBIERNO DI ARUBA 


posibel edificio nobo pa Juliana School. 


Arkitecto, sr. Jouel Croes tambe tabata 
presente durante e reunion. Minister 
Endy Croes a expresa; nos ta creativo : 
-- Gabinete Wever-Croes 
y tin luz na horizonte. Mandatario di 

Enseñansa ta traha cu porta habri 


y solucion concreto na bienestar di 


Tur dialuna y diahuebs | 10:00 am 


enseñansa di nos pais. 

MINISTER ENDY CROES A CELEBRA DIA 
INTERNACIONAL DI PERSONANAN CU 
LIMITACION CU SVGA 


Diaranson mainta den un esfera festivo na China Club E 
Stichting voor Verstandelijk Gehandicapten Aruba (SVGA) [MM E 
a conmemora y celebra Dia Internacional di Personanan cu 
Limitacion. Tema di e aña aki: Hunto riba Mundo. Clientenan 
di Cas Blenchi, Pasadia Bibito Pin, Centro Man na Obra, Scol 
Dun'un Man, Pasadia Briyo di Solo y Cas Sjabururi a prepara 
un bunita show unda cada un a representa un pais a traves di 
un show di baile y musica. Durante e mainta ameno y alegre 
directora suplenta di SVGA sra. Elvira Arias - Tromp a hiba 
palabra como tambe Mandatario di Enseñansa y Deporte. 


E dignatario a enfatisa riba inclusion, pa brinda oportunidad 
na cada persona cu limitacion pa nan por desaroya nan mes 
y haya un luga propio den comunidad. Minister Endy Croes 
a gradici comision organisado pa organisa un mainta asina 
ameno pa clientenan y a enfatisa cu SVGA por conta e sosten 
di Gabinete Wever — Croes ll y sigur di su Ministerionan. 


Concluyendo Minister Endy Croes ta felicita e clientenan cu 
duna un excelente presentacion. Alabes a expresa palabranan 
di gratitud na tur e docentenan, leidsternan cu ta eherce 
nan trabou cu hopi amor y pasion. Laga nos celebra e dia 
Internacional di Hendenan cu Limitacion den grandi y ban 
duna aprecio, amor y sosten na nos hendenan cu limitacion. 


E JE HESA 


Gabinete Wever - Cro 


UN AÑA NOBO TA TRECE CU NE 
OPORTUNIDADNAN NOBO PA HACI COSNAN NOBO. 
LAGA NOS DEDICA AÑA 2023 NA NOS PAIS. 
PA TRAHA PA E CRECEMENTO Y DESAROYO DI CADA CIUDADANO. 
PA CADA UN REALISA NOS DEBERNAN 
Y COMPRENDE NOS RESPONSABILIDADNAN. 
PA NIUN DI NOS RINDI NA CAMINDA PA NINGUN RETO 
PERO KEDA CU E MESUN DETERMINACION Y CURASHI 
PA LOGRA PROSPERIDAD PA NOS TUR. 


